เหตุใด ประธานาธิบดีบารัค โอบาม่า เริ่มมีผมสีเทาแซมให้เห็นแล้ว?
บรรดาผู้รู้ในกรุงวอชิงตัน กำลังอยากจะรู้กันว่า ทำไมผมของประธานาธิบดีบารัค โอบาม่าจึงเริ่มมีสีเทาแซมให้เห็นแล้ว
ยังไม่มีคำอธิบายจากประธานาธิบดีโอบาม่า แต่ซาริฟ ช่างตัดผมประจำตัวในนครชิคาโก ยืนยันว่าความเครียดยังไม่ส่งผลกระทบกระเทือนประธานาธิบดีคนนี้เพราะยังชู๊ทบาสเกตบอลล์ได้อย่างแม่นยำแจ่มแจ๋วอยู่ต่อไป เรื่องประธานาธิบดีย้ายบ้านเข้าไปอยู่ในทำเนียบไว้ท์เฮ้าส์ได้ไม่เท่าไร และเริ่มมีผมสีดอกเลาปรากฎให้เห็นนี้อาจจะมาจากการที่ประธานาธิบดีสามคนสุดท้าย ซึ่งดูแข็งแรง เป็นหนุ่มแน่นโดยเฉพาะประธานาธิบดีโอบาม่า ที่อายุยังไม่ถึง 50 ด้วยซ้ำไปเริ่มมีผมสีเทาปรากฎให้เห็นแล้ว ตัวประธานาธิบดีโอบาม่าเองกล่าวตีกันเอาไว้ตั้งแต่หาเสียงเลือกตั้งแล้วว่า เริ่มจะมีผมสีเทาให้เห็นบ้างแล้วและว่า เมื่อถึงเวลาสาบานตนเข้ารับตำแหน่งประธานาธิบดีก็เชื่อว่าผมจะมีสีเทามากขึ้น ทำให้ดูภูมิฐานสมกับตำแหน่ง นักวิชาการไมเคิล เอฟ รอยเซ่นผู้ก่อตั้งเว็บไซต์ RealAge บอกกับหนังสือพิมพ์นิวยอร์คไทม์สว่า ร่างกายของประธานาธิบดีแก่เร็วกว่าคนทั่วไปในอัตรา 2 ต่อ 1 หรือในช่วงเวลา 1 ปีนั้นคนที่เป็นประธานาธิบดีจะแก่ลงไปสองปีสอดคล้องกับรายงานที่เพิ่งเผยแพร่ออกมาในสัปดาห์ที่แล้ว ที่อธิบายว่ารากผมของคนเราสะสม Hydrogen Peroxide เพิ่มขึ้นเมื่อมีอายุมากขึ้น และไปขัดขวางการสังเคราะห์ของ Melanin ซึ่งให้สีผมและสีผิวแก่คนเราเมื่อขาด Melanin สีผมจะจางลง กลายเป็นสีเทาหรือสีขาว รายงานวิจัยก่อนหน้าที่ออกมาในปี 2004ให้คำอธิบายไว้ในอีกลักษณะหนึ่งว่า แซลล์พื้นฐาน หรือ StemCell ที่เป็นตัวสร้างแซลล์ผู้ผลิต Melanin นั้นเมื่อเราแก่ตัวลง ก็พลอยโรยราไปด้วย แต่ที่แน่ๆ และไม่มีการโต้แย้งกันก็คือความเครียดส่งผลกระทบทุกส่วนของร่างกายได้ด้วย ถ้าเป็นอย่างนั้น จะสรุปได้หรือไม่ว่าความเครียดของตำแหน่งประธานาธิบดี มีส่วนสำคัญทำให้ผมของประธานาธิบดีที่ยังหนุ่มอยู่กลายเป็นสีเทาได้อย่างรวดเร็ว ดูตัวอย่างเช่น ประธานาธิบดีบิล คลินตันประธานาธิบดีจอร์ช บุช และประธานาธิบดีโอบาม่า ประธานาธิบดีบุชปฏิเสธว่าที่ผมกลายเป็นสีเทาในช่วง 8 ปีที่ผ่านมาสาเหตุมาจากลูกสาวฝาแฝดสองคน ไม่ใช่การทำงานในทำเนียบไว้ท์ เฮ้าส์